b'\n_START_ARTICLE_\nDr\xc3\xb8mmen om Norge\n_START_SECTION_\nHandling\n_START_PARAGRAPH_\nProgrammet ble ledet av Stian Barsnes-Simonsen. Han fikk hjelp av et femtitalls skuespillere og over tretti fageksperter som fors\xc3\xb8kte \xc3\xa5 lage en underholdende reise gjennom Norges kulturhistorie fra 1850-\xc3\xa5rene og fram til 2005. Blant disse var Arve Tellefsen, som snakket om Ole Bull, Edvard Hoem fortalte om Bj\xc3\xb8rnstjerne Bj\xc3\xb8rnson og Nordahl Grieg, Ingar Sletten Kolloen om Knut Hamsun, Ketil Bj\xc3\xb8rnstad om Kristiania-bohemen og Gunnar Danbolt om Munch. Ved hjelp av et 50-talles skuespillere ble historien rekonstruert og dramatisert i sekvenser der Simonsen selv spiller mange ulike roller. I tillegg ble historien illustrert og utdypet gjennom omfattende arkivmateriale som ble knyttet til dramatiseringene og intervjuene.'